La Falla Plaça Rodrigo guanya el Premi a la Millor Falla de Sagunt i La Marina es fa amb el de Millor Falla Infantil
16 de març 2019

![Imagen 1](/media/sbajremm/65img_0353.jpg)![Imagen 2](/media/3sennrzi/65img_0355.jpg)

![](/media/mkrnlall/65img_0382.jpg)  
  

El lliurament de premis de les falles 2019, que ha tingut lloc esta vesprada a les portes de l'Ajuntament de Sagunt, ha culminat amb la victòria en la secció especial de la Falla Plaça Rodrigo en el monument gran, i la de La Marina en el monument infantil.

  

El jurat ha atorgat a la falla Plaça Rodrigo el primer premi en la Secció Especial, a més del d'Enginy i Gràcia. El segon premi en la categoria gran ha sigut per a la Marina, que també ha obtingut el premi de Millor Pintura, mentre que El Palleter ha quedat en tercer lloc. El quart, cinqué i sisé premi han sigut per a les falles Eduardo Merello, La Victòria i Plaça del Sol respectivament.

  

L'acte del lliurament de premis ha sigut presidit per l'alcalde de Sagunt, Quico Fernández, i les Falleres Majors de Federació Junta Fallera de Sagunt, Paula Marrón i Inés Miret, que han entregat els guardons al costat del president de federació, Rafael Burgos, i la regidora delegada de Cultura Popular, Asun Moll, a més d'altres regidors de la corporació. Durant l'acte, al qual han assistit totes les comissions de Sagunt, Port de Sagunt, Gilet i Faura, s'ha viscut un gran ambient festiu.

  

_​Falla gran Plaça Rodrigo_

![](/media/j2pdcedi/65img_0333_cuerpo.jpg) 

  

​_Falla infantil La Marina_ 

![](/media/qtvfbjna/65img_0337.jpg)  
  

Quant a la categoria infantil, la falla guanyadora d'enguany és La Marina, que també ha rebut el premi d'Enginy i Gràcia. El segon premi de Secció Especial ha sigut per a la falla La Victòria. D'altra banda, el tercer premi l'ha aconseguit El Palleter, així com el de Millor Pintura; el quart premi Plaça Rodrigo i el cinqué i sisé premi han sigut per a la Falla Plaça del Sol i La Palmereta respectivament.

  

En secció primera, la falla Luis Cendoya ha aconseguit el primer premi de la seua secció, a més del d'Enginy i Gràcia. A esta comissió, la seguix Els Vents, guanyadora del premi del premi Millor Pintura, en segon lloc, El Romà, en tercer i La Palmereta en quart. En categoria infantil, el màxim guardó de secció primera d'enguany és per a Luis Cendoya, així com el de Millor Pintura; el segon premi ha sigut per a la falla Els Vents, igual que el d'Enginy i Gràcia, i el tercer per a Eduardo Merello. La seguix la Falla Vila de Faura en quart lloc.

  

La comissió de la falla Plaça Rodrigo també pot celebrar el premi de millor ninot indultat major; a més, esta mateixa comissió també s'ha alçat amb el millor ninot indultat infantil. La millor ornamentació de carrers ha recaigut en la falla Plaça Rodrigo, que ha quedat per davant de la Palmereta (segona) i de Plaça Mare Nostrum (tercera).

  

_​Falla gran Luis Cendoya_ 

![](/media/4bal3bj0/65img_0343.jpg) 

_​Falla infantil Luis Cendoya_ 

![](/media/aawlxb1w/65img_0342.jpg) 

La Falla Plaça Rodrigo junt a la Falla La Victòria han aconseguit enguany el premi ex aequo a la millor crítica local en falles grans, seguides d'El Palleter i Santa Anna que han aconseguit el segon i tercer premi respectivament. Quant al mateix premi en secció infantil ha sigut per a la Falla Avinguda 3 d’Abril, sent Plaça Rodrigo la segona i Eduardo Merello la tercera.

  

D'altra banda, el premi a la falla més igualitària de Sagunt, que atorga la delegació d'Igualtat de l'Ajuntament de Sagunt, ha sigut per a la falla El Mocador. Finalment, Lafarge ha fet lliurament, un any més, del premi a la falla més sostenible, que ha recaigut en la falla Els Vents. El premi de L’Epicentre al millor ninot indultat per votació popular ha sigut per a la falla La Marina, per a la categoria major, i la falla La Palmereta per a la categoria infantil.

  

Finalment, la falla El Mocador es va fer amb el premi al millor llibret, atorgat per l'Ajuntament de Sagunt. Les falles Plaça Rodrigo i La Marina són segona i tercera en esta categoria. També cal destacar que la Falla El Mocador ha rebut el tercer premi de la Generalitat Valenciana en la promoció i ús del valencià.​

  

![](/media/ylzb5ctn/65p-1.png)  
![](/media/m1xjl5c0/65p-2.png)  
![](/media/3poji44q/65p-3.png)  
![](/media/drde5qao/65p-4.png)  
  
  
![](/media/5obl5won/65p-5.png)  
  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-falla-placa-rodrigo-guanya-el-premi-a-la-millor-falla-de-sagunt-i-la-marina-es-fa-amb-el-de-millor-falla-infantil/ "Facebook")
*   [](http://twitter.com/share?url=https://aytosagunto.es/va/actualitat/la-falla-placa-rodrigo-guanya-el-premi-a-la-millor-falla-de-sagunt-i-la-marina-es-fa-amb-el-de-millor-falla-infantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-falla-placa-rodrigo-guanya-el-premi-a-la-millor-falla-de-sagunt-i-la-marina-es-fa-amb-el-de-millor-falla-infantil/ "Linked In")
*   [](mailto:?body=https://aytosagunto.es/va/actualitat/la-falla-placa-rodrigo-guanya-el-premi-a-la-millor-falla-de-sagunt-i-la-marina-es-fa-amb-el-de-millor-falla-infantil/)